***\Q7* Pošta Slovenije**

Naša št.: PP3/ /1-20

Vaša št.: 007-34/2019-120

Datum: 29. 10. 2020

Ministrstvo za javno upravo Tržaška 21

1000 Ljubljana

**gp.mju@gov.si**

**Zadeva: Pripombe na osnutek predloga Zakona o elektronskih komunikacijah (EVA 2019-3130- 0004)**

Ministrstvo za javno upravo je 28. avgusta 2020 v javno obravnavo predložilo osnutek predloga novega Zakona o elektronskih komunikacijah (ZEKom-2). Pošta Slovenije d. o. o. kot zainteresirana javnost podaja pripombe in predloge, ki so obrazloženi v nadaljevanju.

***K 226. členu (delovanje agencije)***

Predlagamo, da se drugi stavek prvega odstavka 226. člena spremeni tako, da se besedna zveza »S *tem...«* nadomesti z besedno zvezo *»Pri tem...«.*

Utemeljitev:

Predlog člena ohranja vsebino 171. člena ZEKom-1, ki navaja, da s tem, ko Agencija izvaja naloge, ki so določene s tem zakonom in drugimi zakoni s področja njenega delovanja ter na njihovi podlagi sprejetimi podzakonskimi akti, zasleduje razvojne cilje, ki izhajajo iz strateških dokumentov Republike Slovenije s področja njenega delovanja.

Navedba sama po sebi ni logična niti smiselna. S samim izvrševanjem zakona se ne morejo zasledovati strateški dokumenti Republike Slovenije, saj nobeden izmed njih ni niti naveden niti povzet v samem zakonu. Vsekakor pa je smiselno, kot je tudi določeno v 248. členu, da Agencija pri pripravi programa dela in finančnega načrta upošteva strateške usmeritve ministrstev, pristojnih za posamezno področje delovanja Agencije - te strateške usmeritve pa bi morale temeljiti na strateških ciljih Republike Slovenije. Agencija je med drugim regulator trgov s področja svojih pristojnosti in s svojim delovanjem in regulacijo teh trgov bi morala prispevati k doseganju strateških ciljev Republike Slovenije. Na drugi strani pa bi morala biti odgovornost resornih ministrstev za posamezno področje delovanja Agencije, da pripravljajo in objavljajo strateške/razvojne cilje, ki naj jim sledi tudi Agencija.

Med drugim je nejasna politika regulacije Agencije posledica pomanjkanja strateških dokumentov Republike Slovenije na posameznem področju, ki ga Agencija ureja. Država na področju poštnih storitev nima strateških razvojnih dokumentov, v katerih bi jasno predstavila svojo razvojno vizijo. Posledično je namesto države Agencija tista, ki določa in oblikuje strategijo razvoja posameznega sektorja.

Predlagatelja ZEKom-2 zato pozivamo, da spremeni določbo 226. člena, resorna ministrstva pa, da čim prej pripravijo in objavijo strategije razvoja posameznih relevantnih sektorjev s področja delovanja

**Pošta Slovenije d.o.o.**

**Okrožno sodišče v Mariboru. Matična številka družbe: 5881447000. Šifra dejavnosti' 53.100. Predsednik nadz. sveta: Matjaž Šifkovič Osnovni kapital 121.472.482 €. TRR: SI56 0451 5000 1110 867. TRR: SI56 0228 0001 6990 351. TRR: SI56 0312 1100 0930 916.**

**Id. številka: SI25028022**

Agencije, ki jim bo Agencija pri izvajanju svojih nalog na podlagi področnih zakonov ter na njihovi podlagi sprejetimi podzakonskimi akti sledila.

Ob nujnosti izvedbe gornjega predloga se v ničemer ne posega v neodvisnost delovanja Agencije.

***K 247. členu (financiranje agencije)***

Predlagamo, da se prvi odstavek 247. člen dopolni tako, da se doda stavek:

*»Financiranje posameznega področja delovanja agencije in dela skupnih služb, povezanega s tem področjem, se lahko financira izključno iz plačil zavezancev tega področja. Ta določba velja tudi za način razporejanja presežka prihodkov nad odhodki agencije.«*

Utemeljitev:

Ne glede na določbo tretjega dostavka 249. člena (sedaj tretji odstavek 190. člena), ki agenciji nalaga vodenje računovodstva ločeno po področjih svojega urejanja, sedanji način načrtovanja prihodkov in stroškov ter samega financiranja Agencije ni dovolj transparenten, da bi preprečeval morebitno navzkrižno financiranje med posameznimi področji delovanja Agencije. Niti letno objavljeni PDFN in niti poročila o porabi sredstev v preteklem letu zavezancem ne omogočajo enoznačne povezave med načrtovanimi in porabljenimi sredstvi delovanja Agencije na posameznem področju.

To velja tudi za porabo presežkov prihodkov nad odhodki Agencije.

***K 248. členu (postopek sprejemanja programa dela in finančnega načrta)***

Predlagamo, da se prvi odstavek 248. člena spremeni tako, da se v prvem odstavku črta beseda *»lahko«* in se besedilo dopolni z zapisom *»Agencija pri pripravi programa dela navede, katere načrtovane aktivnosti bodo zasledovale posamezne strateške cilje.«*

Utemeljitev:

Agencija je pri svojem delu neodvisna, vsekakor pa ni organ, ki bi imel na podlagi javnega pooblastila pravico oziroma dolžnost oblikovanja nacionalnih strategij. Agencija mora pri izvrševanju svojih, na zakonu oziroma podzakonskih aktih temelječih nalog, slediti strateškim ciljem Republike Slovenije, kar pa je mogoče le, če soji ti znani oziroma podani.

Predlog je neposredno povezan s predlogom spremembe 226. člena. Celotna obrazložitev k predlogu spremembe 226. člena smiselno velja tudi za 248. člen.

Lepo vas pozdravljamo.

Pripravila:

mag. Karmpn Lebe Grajf

Vinko Filipič, univ. dipl. ekon.

član poslovodstva